যে সব প্রতিষ্ঠান বা দল আল্লাহর দ্বীনের প্রতিষ্ঠা না বাড়িয়ে সেকুলার বা শয়তানী শক্তির বিজয় পতাকা উড়ায় সে প্রতিষ্ঠানের পক্ষে শ্রমদান যেমন হারাম তেমনি অর্থদান ও সমর্থণদানও। কারণ এতে ইসলামের পরাজয়ই শুধু ত্বরান্বীত হয়। অথচ আল্লাহর দেওয়া সকল সামর্থ ও নেয়ামত ব্যয় হবে একমাত্র আল্লাহরই জন্য। এ নিয়ে কোন আপোষ চলে না। মুসলমানের মুখ বা কলমের কালি ইসলামের শত্র“দের গুণগান গাবে তা কি কল্পনা করা যায়? মূর্তিপুজার ন্যায় এগুলিও কি পরিতার্য নয়? তেমনি মুসলমানের অর্থে কোন কুফরি ও সেকুলার শক্তি পরিচর্যা পাবে সেটিও কি ভাবা যায়? মুসলমানের হালাল-হারাম সচেতনতা শুধু ইবাদত বা উপার্জনে নয়, বরং জীবনের প্রতিটি কাজে ও অর্থের প্রতিটি বিণিয়োগে। তাই মুসলমান কোন নাস্তিক, সেকুলারিস্ট বা পৌত্তলিক বা পৌত্তলিকভক্তকে ক্ষমতায় বসাবে বা তার মতবাদের প্রসারে রাষ্ট্রীয় প্রতিষ্ঠান গড়বে বা তার বই ক্রয়ে বা বিতরণে অর্থ যোগাবে তার তা হতে পারে না। অমুসলমান থেকে মুসলমানের প্রকৃত পার্থক্য তো এখানেই। কিন্তু বাংলাদেশের মুসলমানেরা নিজেদের অর্থদান ও ভোটদানে যেসব রাষ্ট্রীয় ও সামাজিক প্রতিষ্ঠান গড়েছে সেগুলি কি এসব কাজ করে? দেয় কি সিরাতুল মোস্তাকিমের সন্ধান? বরং দেশ জুড়ে ইসলামে অঙ্গিকারহীন চেতনার বিজয়ের মূল কারণ কি এগুলি নয়? এদের কারণেই কি গড়ে উঠেনি তথাকথিত বুদ্ধিজীবীর নামে একপাল পথভ্রষ্ট মিথ্যাজীবী। অথচ তারা বেড়ে উঠেছে সাধারণ মুসলমানের আর্থিক, রাজনৈতিক ও নৈতিক সমর্থনে। ফলে বাড়ছে শুধু রাষ্ট্রের ব্যার্থতাই নয়, বরং নিজস্ব নিষ্ক্রিয়তা ও নিজ বিনিয়োগের কারণে বাড়ছে নিজেদের পাপের অংকটাও। ফলে ব্যর্থতা ও আযাব শুধু দুনিয়াতেই বাড়ছে না, আখেরাতের আযাবের পথও প্রশস্ততর হচ্ছে। কোন মুসলমান কি এসব মেনে নিতে পারে? আখেরাতের ভাবনা যাদের জীবনে সবচেয়ে রড় ভাবনা এবং যাদের জীবনে সর্বাধীক গুরুত্বপূর্ণ হলো আল্লাহর কাছে হিসাব দেওয়া - তারা কি এ নিয়ে নীরব থাকতে পারে? লন্ডন, ২০/৭/২০০৩